ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๗/๒๕๕๑เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๖)[๑] อาศัยอำนาจตามความในมาตรา๗ (๑) และมาตรา ๓๒ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ หมายความว่า ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๕ สิงหาคม พ.ศ. ๒๕๔๙ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๕๐ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๒๕ พฤษภาคม พ.ศ. ๒๕๕๐และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๕๑ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๕) ลงวันที่ ๑๘ เมษายน พ.ศ. ๒๕๕๑และตามที่จะมีแก้ไขเพิ่มเติมข้อ ๒ให้ยกเลิกบทนิยาม บุคคลผู้มีอำนาจจัดการกิจการ ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และให้ใช้ความต่อไปนี้แทนบุคคลผู้มีอำนาจจัดการกิจการ หมายความว่า กรรมการผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันข้อ ๓ให้ยกเลิกบทนิยาม ประสบการณ์ในการทำงาน ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ข้อ ๔ให้ยกเลิกบทนิยาม พระราชบัญญัติ ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และให้ใช้ความต่อไปนี้แทนพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ข้อ ๕ให้เพิ่มบทนิยาม งานสนับสนุน ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘งานสนับสนุน หมายความว่างานปฏิบัติการด้านซื้อขายล่วงหน้า งานบัญชีและการเงินงานเทคโนโลยีสารสนเทศส่วนที่เกี่ยวข้องกับข้อมูลของลูกค้า งานตรวจสอบภายในงานกำกับดูแลการปฏิบัติงานของนายหน้าซื้อขายล่วงหน้า (Compliance) หรืองานสนับสนุนอื่นที่มีลักษณะคล้ายคลึงกับงานดังกล่าวข้อ ๖ให้ยกเลิกความในข้อ ๓แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ และให้ใช้ความต่อไปนี้แทนข้อ ๓นายหน้าซื้อขายล่วงหน้าต้องมีคุณสมบัติดังต่อไปนี้ตลอดระยะเวลาของการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๑)เป็นบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทยหรือเป็นนิติบุคคลที่จัดตั้งขึ้นตามกฎหมายเฉพาะซึ่งมีวัตถุประสงค์เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามพระราชบัญญัติ(๒)มีสัดส่วนการถือหุ้นโดยผู้ถือหุ้นสัญชาติไทยเกินกว่าร้อยละยี่สิบห้าของทุนที่ออกและชำระแล้ว(๓)มีบุคคลผู้มีอำนาจจัดการกิจการที่ไม่มีลักษณะต้องห้ามตามมาตรา ๓๕แห่งพระราชบัญญัติ(๔)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่นายหน้าซื้อขายล่วงหน้าเต็มเวลา(๕)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยห้าคน แต่ทั้งนี้สำนักงานอาจกำหนดจำนวนพนักงานน้อยกว่าจำนวนดังกล่าวก็ได้ ตามหลักเกณฑ์วิธีการและเงื่อนไขที่สำนักงานกำหนดข้อ ๗ให้ยกเลิกความในข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และให้ใช้ความต่อไปนี้แทนข้อ ๔ในเรื่องของการปฏิบัติงานเต็มเวลาของผู้บริหารตามข้อ ๓ (๔)หากมีกรณีที่มีเหตุจำเป็นและสมควร เมื่อนายหน้าซื้อขายล่วงหน้ามีคำขอสำนักงานอาจยกเว้นก็ได้ข้อ ๘ให้ยกเลิกความในข้อ ๕ (๔)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และให้ใช้ความต่อไปนี้แทน(๔) เอกสารและหลักฐานต่าง ๆที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือเกี่ยวกับการซื้อขายล่วงหน้าต้องจัดเก็บให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารและหลักฐานนั้นหรือวันที่มีการซื้อขายล่วงหน้าแล้วแต่กรณี โดยในสองปีแรกของระยะเวลาดังกล่าวนายหน้าซื้อขายล่วงหน้าต้องจัดเตรียมเอกสารและหลักฐานเก็บไว้ ณที่ทำการของนายหน้าซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลาเว้นแต่สำนักงานจะกำหนดเป็นอย่างอื่นทั้งนี้หากมีข้อร้องเรียนเกี่ยวกับการรับส่งคำสั่งซื้อขายล่วงหน้าหรือการเจรจาตกลง และการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้นายหน้าซื้อขายล่วงหน้าจัดเก็บบันทึกเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จการจัดเก็บเอกสารและหลักฐานดังกล่าวให้รวมถึงข้อมูลซึ่งได้กระทำทางโทรศัพท์หรือทางระบบอื่นใดที่สามารถใช้เป็นหลักฐานได้ด้วยข้อ ๙ให้ยกเลิกความในข้อ ๗แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และให้ใช้ความต่อไปนี้แทนข้อ ๗ห้ามมิให้นายหน้าซื้อขายล่วงหน้าประกอบธุรกิจอื่นใดเว้นแต่ธุรกิจดังต่อไปนี้(๑)ธุรกิจการซื้อขายล่วงหน้าตามพระราชบัญญัติ ประเภทที่ได้รับอนุญาต(๒)ธุรกิจที่มีลักษณะครบถ้วน ดังนี้(ก)ธุรกิจอื่นที่จะประกอบการนั้นมีระบบการบริหารความเสี่ยงที่ไม่ส่งผลกระทบต่อธุรกิจการซื้อขายล่วงหน้าประเภทนายหน้าซื้อขายล่วงหน้าอย่างเพียงพอ(ข)ธุรกิจอื่นที่จะประกอบการนั้น มีระบบในการป้องกันความขัดแย้งทางผลประโยชน์กับธุรกิจการซื้อขายล่วงหน้าประเภทนายหน้าซื้อขายล่วงหน้าอย่างเพียงพอ(ค)เป็นธุรกิจที่เกี่ยวข้องหรือเกี่ยวเนื่องกับธุรกิจการซื้อขายล่วงหน้าตามพระราชบัญญัติประเภทที่ได้รับอนุญาต โดยสนับสนุนการให้บริการให้มีความสมบูรณ์และครบวงจรยิ่งขึ้นหรือเป็นการบริหารจัดการทรัพยากรบุคคล สถานที่เครื่องมือเครื่องใช้หรืออุปกรณ์ต่าง ๆของนายหน้าซื้อขายล่วงหน้าให้เกิดประโยชน์ยิ่งขึ้นทั้งนี้การประกอบธุรกิจตาม (๒) ให้เป็นไปตามหลักเกณฑ์ วิธีการและเงื่อนไขที่สำนักงานกำหนด(๓)ธุรกิจอื่น ตามหลักเกณฑ์ วิธีการและเงื่อนไขที่สำนักงานกำหนดข้อ ๑๐ให้เพิ่มความต่อไปนี้เป็นข้อ ๓๑/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ข้อ ๓๑/๑สำนักงานอาจกำหนดให้นายหน้าซื้อขายล่วงหน้าที่มีปริมาณการซื้อขายล่วงหน้าตามที่สำนักงานกำหนดได้รับยกเว้นค่าธรรมเนียมรายปีก็ได้ข้อ ๑๑ให้เพิ่มความต่อไปนี้เป็นข้อ ๓๒/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ข้อ ๓๒/๑นายหน้าซื้อขายล่วงหน้าจะมอบหมายให้ผู้อื่นปฏิบัติงานเกี่ยวกับการติดต่อลูกค้าและงานสนับสนุนแทนตนมิได้เว้นแต่จะได้ปฏิบัติตามหลักเกณฑ์ วิธีการและเงื่อนไขที่สำนักงานกำหนดข้อ ๑๒การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๒/๒๕๔๘ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ ๑๓ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๓ตุลาคม พ.ศ. ๒๕๕๑ไชยา สะสมทรัพย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐ มิถุนายน ๒๕๕๒จุฑามาศ/ปรับปรุง๑๕ มกราคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๓๘/๒ มิถุนายน ๒๕๕๒